Source: https://info.raad.tartu.ee/dhs.nsf/web/viited/VOLM2015062500085
Timestamp: 2019-09-17 02:29:15+00:00

Document:
Määrus nr. 85 Tartu Linnavolikogu, Määrus 85
Määrus: Ühistranspordi elektrooniline piletisüsteem
Teema: Ühistranspordi elektrooniline piletisüsteem
Reg. number: 85
Jõustumise kp: 01.09.2015
Seosed: Muudab Tartu Linnavolikogu 10.05.2007 määrust nr 61 ( ) alates 01.09.2015
Tunnistab kehtetuks Tartu Linnavolikogu 10.05.2007 määruse nr 61 ( ) alates 31.12.2015
Tartu Linnavolikogu 13.06.2019 määrus nr 70 ( ) muudab
Eelnõu: Ühistranspordi elektrooniline piletisüsteem
Failid: LVKM2015062500085.ddoc ( 38 kb )
25. juuni 2015. a. nr 85
Ühistranspordi elektrooniline piletisüsteem
Määrus kehtestatakse ühistranspordiseaduse § 5 lg 1 p 9, § 24 lg 2 p 4, § 29 lg 1 p 1 ja lg 3 alusel.
§ 1. Elektrooniline piletisüsteem
Tartu linna sisesel avalikul bussiliiniveol võetakse alates 1. septembrist 2015. a kasutusele elektrooniline piletisüsteem.
§ 2. Elektrooniline sõidupilet ja märgis
(1) Elektrooniline sõidupilet on elektroonilise piletisüsteemi infosüsteemis hoitav sõiduõigus.
(2) Elektroonilise sõidupileti tõendamiseks kasutatakse isikustatud või isikustamata kontaktivabalt loetavat andmekandjat (märgis), mis on vormistatud plastikkaardi või kleepsuna või muul piletisüsteemis kasutataval viisil. Märgis ei ole sõidupilet.
(3) Märgis on võti elektroonilise piletisüsteemi kontole. Kontole saab laadida raha, osta sõidupileti ning aktiveerida sellel sõidusoodustuse. Kontoga võib olla seotud mitu märgist.
(4) Sõidusoodustuse kasutamiseks peab märgis olema isikustatud. Isikustamine tähendab märgise sidumist konkreetse isiku andmetega. Kui isikustatud märgisele ei ole kantud isiku nime ja sünniaega või isikukoodi ning fotot, tuleb sõidusoodustuse tõendamiseks esitada isikut tõendav dokument.
(5) Sõiduõiguse omandamiseks tuleb bussi sisenedes sõit märgise abil tuvastis registreerida või osta bussijuhilt ühe sõidu pilet. Sõitu ei pea registreerima, kui isikul on seadusjärgne tasuta sõidu õigus.
§ 3. Sõidupiletite hinnad
(1) Elektroonilise piletisüsteemi sõidupiletite hinnad koos käibemaksuga (eurodes) on järgmised:
1) ühe sõidu pilet
2) ühe sõidu sooduspilet õpilasele ja üliõpilasele
3) bussijuhilt ostetud ühe sõidu pilet
4) tunnipilet
5) päevapilet
2,11;
6) kümne päeva pilet
7,03;
7) kümne päeva sooduspilet õpilasele, üliõpilasele, riikliku vanaduspensioni saajale, raske puudega isikule
8) kolmekümne päeva pilet
9) kolmekümne päeva sooduspilet õpilasele ja raske puudega isikule
10) kolmekümne päeva sooduspilet üliõpilasele ja riikliku vanaduspensioni saajale
7,67;
11) üheksakümne päeva pilet
35,15.
(2) Märgise hind on 2 eurot.
§ 4. Tasuta sõidu õigus
Tartu linna sisesel avalikul bussiliiniveol on täiendav tasuta sõidu õigus järgmistel isikutel, kelle elukohana Eesti rahvastikuregistris on registreeritud Tartu linn:
1) perekonna, kus on 4 või enam kuni 19-aastast last, liikmetel;
2) hoolekandeasutuses viibival lapsel;
3) 65-aastastel ja vanemal isikul;
4) raske liikumis- või nägemispuudega isikul;
5) puudega kuni 16-aastase isiku või sügava puudega isiku saatjal.
§ 5. Sooduspileti ja tasuta sõidu õiguse kasutamine
Sooduspiletit ja tasuta sõidu õigust saab kasutada vaid märgise isikustamisel ja bussi sisenedes sõidu märgise abil tuvastis registreerimisel.
§ 6. Seniste sõidupiletite kehtivus
Tartu Linnavolikogu 10. mai 2007. a määruses nr 61 „Ühistranspordi sõidupileti hinna kehtestamine“ nimetatud sõidupileteid on võimalik soetada kuni 31. detsembrini 2015. a ja neid on võimalik kasutada paralleelselt elektrooniliste sõidupiletitega kuni 31. märtsini 2016. a.
§ 7. Tartu Linnavalitsuse volitamine
(1) Tartu Linnavalitsust volitatakse elektroonilisele piletisüsteemile üleminekuga seoses määratlema piletisüsteemi juurutamiseks ja rakendamiseks täpsustavaid nõudeid.
(2) Tartu Linnavalitsust volitatakse määratlema dokumendid, mille alusel isik saab tõendada sõidusoodustuse või tasuta sõiduõiguse olemasolu.
(3) Tartu Linnavalitsust volitatakse andma Tartu linna sisesel avalikul bussiliiniveol ühekordseid sõidusoodustusi.
(1) Alates 1. oktoobrist 2015. a lugeda käesolev määrus kehtestatuks 1. oktoobril 2015. a jõustuva ühistranspordiseaduse § 31 lg 2 p 4, § 36 lg 1 p 1 ja § 36 lg 5 alusel.
(2) Tartu Linnavolikogu 10. mai 2007. a määruse nr 61 „Ühistranspordi sõidupileti hinna kehtestamine“ preambulit muudetakse ja sõnastatakse järgmiselt:
"Määrus kehtestatakse ühistranspordiseaduse § 31 lg 2 p 4, § 36 lg 1 p 1 ja § 36 lg 5 alusel."
(3) Tartu Linnavolikogu 10. mai 2007. a määrus nr 61 „Ühistranspordi sõidupileti hinna kehtestamine“ tunnistatakse kehtetuks 31. detsembril 2015. a.
(4) Määrus jõustub 1. septembril 2015. a.
(5) Määruse § 7 lg 3 ja § 8 lg 2 jõustuvad 1. oktoobril 2015. a.

References: § 5
 § 24
 § 29

§ 1

§ 2

§ 3

§ 4

§ 5

§ 6

§ 7
 § 31
 § 36
 § 36
 § 31
 § 36
 § 36
 § 7
 § 8